Ir-Regolament tal-Kummissjoni (KEE) Nru 2364/2000
tal-25 ta' Ottubru 2000
rigward ir-raba' lista ta' sustanzi ta' prijorità kif previst taħt ir-Regolament tal-Kunsill (KEE) Nru 793/93
(Test b'relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 793/93 tat-23 ta' Marzu 1993 dwar il-valutazzjoni u l-kontroll tar-riskji f'sustanzi eżistenti [1], u partikolarment l-Artikoli 8 u 10 tiegħu,
Billi:
(1) Ir-Regolament (KEE) Nru 793/93 jaħseb għal sistema ta' valutazzjoni u kontroll tar-riskji dwar sustanzi eżistenti u jistipula li sabiex titwettaq il-valutazzjoni dwar ir-riskju ta' sustanzi eżistenti, huwa xieraq li jkunu identifikati is-sustanzi ta' prijorità li jeħtieġu attenzjoni.
(2) Konsegwentement l-Artikolu 8 tar-Regolament (KEE) Nru 793/93 jeħtieġ li l-Kummissjoni tħejji lista ta' sustanzi ta' prijorità billi tqis ċerti fatturi li huma indikati aktar 'il quddiem.
(3) L-Artikolu 10 tar-Regolament (KEE) Nru 793/93 jippreskrivi li għal kull sustanza fil-listi ta' prijorità Stat Membru għandu jingħata r-responsabbiltà għall-valutazzjoni tagħha u li l-allokazzjoni ta' sustanzi għandha tiżgura sehem xieraq tar-responsabbiltà bejn Stati Membri.
(4) L-ewwel, it-tieni u t-tielet lista ta' prijorità ġew adottati bir-Regolamenti tal-Kummissjoni (KE) Nru 1179/94 [2], (KE) Nru 2268/95 [3] u (KE) Nru 143/97 [4].
(5) Id-dispożizzjonijiet ta' dan ir-Regolament huma skond l-opinjoni tal-Kumitat stabbilit permezz ta' l-Artikolu 15 tar-Regolament (KEE) Nru 793/93,
ADOTTAT DAN IR-REGOLAMENT:
Artikolu 1
1. Ir-raba' lista ta' sustanzi ta' prijorità kif prevista fl-Artikolu 8(1) tar-Regolament (KEE) Nru 793/93 hija mniżżla fl-Anness ta' dan ir-Regolament.
2. Din il-lista ta' sustanzi ta' prijorità tindika wkoll l-Istat Membru li huwa responsabbli għal kull waħda minn dawn is-sustanzi.
Artikolu 2
Dan ir-Regolament jidħol fis-seħħ fit-tielet jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament jorbot fl-intier tiegħu u jkun direttament applikabbli fl-Istati Membru kollha.
Magħmul fi Brussel, fil-25 ta' Ottubru 2000.